

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 24.septembrī Nr.427

(protokols Nr.15, 41.p.)

**Par sadarbības līguma slēgšanu ar Cēsu novada pašvaldību**

Priekuļu novada dome izskata jautājumu par sadarbības līguma slēgšanu ar Cēsu novada pašvaldību par Vaives ielas atjaunošanu Priekuļu novada administratīvajā teritorijā posmā no apvedceļa līdz Cēsu pilsētas robežai.

Izvērtējot domes rīcībā esošo informāciju, konstatēts, ka likuma „Par pašvaldībām” 12.pants nosaka, ka pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, savukārt, likuma 15.panta pirmās daļas 2.punkts nosaka pašvaldību autonomo funkciju gādāt par savas administratīvās teritorijas labiekārtošanu, tajā skaitā ielu, ceļu un laukumu rekonstruēšana un uzturēšana.

Pamatojoties uz likuma Par pašvaldībām 95.pantu, lai risinātu uzdevumus, kuros ir ieinteresētas vairākas pašvaldības, tām ir tiesības sadarboties, noslēdzot sadarbības līgumu pašvaldības budžeta ietvaros.

Cēsu novada pašvaldība ir organizējusi Vaives ielas atjaunošanas darbus visā tās garumā un aicina Priekuļu novada pašvaldību uz sadarbību, slēdzot līgumu par darbu līdzfinansēšanu.

Kopējās izmaksas par veiktajiem darbiem Vaives ielas atjaunošanai Priekuļu novada administratīvajā teritorijā sastāda EUR 17 539,53 bez PVN.

Vaives iela savieno Priekuļu novadu ar Cēsu pilsētu, ir stratēģiski svarīgs transporta infrastruktūras objekts.

Ņemot vērā iepriekš minēto un pamatojoties uz likuma “Par pašvaldībām” 12.pantu, 15.panta pirmās daļas 2.punktu, 21.panta otro daļu, 95.pantu, Finanšu komitejas 2020.gada 21.septembra atzinumu par lēmumprojektu (protokols Nr.10), atklāti balsojot: PAR –14 (Elīna Stapulone, Aivars Tīdemanis, Aivars Kalnietis, Dace Kalniņa, Juris Sukaruks, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Elīna Krieviņa, Ināra Roce, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Slēgt Sadarbības līgumu ar Cēsu novada pašvaldību par Vaives ielas atjaunošanu Priekuļu novada administratīvajā teritorijā, paredzot Cēsu novada pašvaldībai kompensēt izdevumus EUR 17539,53 apmērā bez PVN. (Līguma projekts pielikumā).
2. Līdzekļus Sadarbības līguma realizācijai paredzēt no Pašvaldības ceļu fonda mērķdotācijas.
3. Atbildīgais par lēmuma izpildi – Saimnieciskās nodaļas vadītājs, izpilddirektora vietnieks R.Saļmo un Finanšu un grāmatvedības nodaļas vadītāja I. Rumba.
4. Kontroli par lēmuma izpildi veic izpilddirektors F. Puņeiko.

Domes priekšsēdētāja (paraksts) Elīna Stapulone